
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1553 

17 Αυγούστου 2007 


ΑΠΟΦΑΣΕΙ Σ 

Αριθμ. 34978 

Κανονισμός οργάνωσης και λειτουργίας ιπποδρομια- 
κών αμοιβαίων στοιχημάτων. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του α.ν. 397/1968 «Περί επανασυστάσεως της Γ.Γ.Α. 
και των αρμοδιοτήτων αυτής». 

2. Του π.δ. 63/2005 (Α' 98) «Κώδικας Νομοθεσίας για 
την Κυβέρνηση και τα Κυβερνητικά Όργανα». 

3. Του άρθρου 12 παρ. 2 του π.δ. 56/1999 (Α' 59) «Περί 
μετατροπής του Οργανισμού Διεξαγωγής Ιπποδρομιών 
Ελλάδος (Ο.Δ.Ι.Ε.), σε ανώνυμη εταιρεία (Α.Ε.)». 

4. Την υπ’ αριθμ. 509/9.3.2006 (ΦΕΚ 282/Β79.3.2006), από¬ 
φαση του Πρωθυπουργού και Υπουργού Πολιτισμού «περί 
ανάθεσης αρμοδιοτήτων στον Υφυπουργό Πολιτισμού». 

5. Την υπ’ αριθμ. 2953/11.7.2007 απόφαση του Δ.Σ./ 
Ο.Δ.Ι.Ε. Α.Ε., που περιέχεται στο απόσπασμα πρακτικού 
υπ’ αριθμ. 271/11.7.2007. 

6. Το γεγονός ότι με την έκδοση της παρούσας δεν 
προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τον νέο Κανονισμό Οργάνωσης και Λειτουρ¬ 
γίας Ιπποδρομιακών Αμοιβαίων Στοιχημάτων, επί των διε¬ 
ξαγόμενων στην Ελλάδα Ιπποδρομιών, ως ακολούθως: 

ΜΕΡΟΣ ΠΡΩΤΟ - Γενικές Διατάξεις 
Αρθρο 1 

Δικαιοδοσία Οργάνωσης Αμοιβαίων Στοιχημάτων 

Το αποκλειστικό δικαίωμα οργάνωσης κάθε είδους 
Αμοιβαίου Ιπποδρομιακού Στοιχήματος στην Ελληνική 
Επικράτεια, εντός και εκτός του χώρου του Ιπποδρόμου, 
ανήκει κατά νόμο στον Οργανισμό Διεξαγωγής Ιππο¬ 
δρομιών Ελλάδος ΑΕ (ΟΔΙΕ ΑΕ), που θα αναφέρεται στο 
εξής για συντομία ως «ΟΔΙΕ». 

Αρθρο 2 

Παράνομα Στοιχήματα 

Απαγορεύεται απολύτως η συνομολόγηση ή διενέργεια 
Αμοιβαίων Ιπποδρομιακών Στοιχημάτων από οποιονδήποτε, 
εντός ή εκτός του χώρου του Ιπποδρόμου, χωρίς δικαίωμα 
από τον Οργανισμό Διεξαγωγής Ιπποδρομιών Ελλάδος 
(ΟΔΙΕ) και κατά παράβαση του παρόντος Κανονισμού. Οι 
παραβάτες διώκονται βάσει των σχετικών διατάξεων. 


Αρθρο 3 

Συμμετοχή στα Αμοιβαία Ιπποδρομιακά Στοιχήματα 

Η συμμετοχή οποιουδήποτε στα Αμοιβαία Ιπποδρομιακά 
Στοιχήματα είναι ελεύθερη, υπό τον όρο της από μέρους 
του πλήρους και ανεπιφύλακτης αποδοχής των διατάξεων 
του σχετικά υφιστάμενου νομικού πλαισίου και αυτών του 
παρόντος Κανονισμού, καθώς και των ειδικών όρων και 
προϋποθέσεων που θέτει για το σκοπό αυτό ο ΟΔΙΕ. 

Άρθρο 4 

Επίσημο Πρόγραμμα Ελληνικών Ιπποδρομιών 

1. Για κάθε ιπποδρομιακή συγκέντρωση (ημέρα) εκδί- 
δεται επίσημο Πρόγραμμα Ιπποδρομιών, σύμφωνα με 
το οποίο διεξάγονται οι ιπποδρομίες (διαδρομές). Το 
Επίσημο Πρόγραμμα Ιπποδρομιών συντάσσεται και εκτυ¬ 
πώνεται με δαπάνη εκάστου Ιπποδρόμου. Δοκίμιο αυτού 
αποστέλλεται στο Γ ραφείο Καταχωρήσεων της Φ.Ε.Ε. για 
τον έλεγχο των στοιχείων και ακολουθεί η εκτύπωσή 
του με ευθύνη των Ιπποδρόμων. Το Επίσημο Πρόγραμμα 
περιλαμβάνει τα εξής στοιχεία: α) Την ημερομηνία, την 
ώρα και τους όρους κάθε ιπποδρομίας, β) τους ίππους με 
όλα τα στοιχεία τους, γ) τους ιπποπαραγωγούς, δ) τους 
ιδιοκτήτες με τα χρώματά τους, ε) τους προπονητές, στ) 
τους αναβάτες, ζ) την απόσταση, η) τη σειρά εκκίνησης, 
θ) τα έπαθλα Ιδιοκτητών, ι) τα Βραβεία, ια) τις παρωπίδες, 
ιβ) τυχόν ομόσταυλους ίππους και ιγ) ό,τι άλλο κρίνεται 
αναγκαίο από τη Φ.Ε.Ε. Στο τέλος του επίσημου προ¬ 
γράμματος κάθε ιπποδρομίας σημειώνονται τα στοιχεία 
του στοιχήματος ΣΚΟΡ Γκανιάν 4 ή 6 ή 9. 

2. Καμία αλλαγή δεν επιτρέπεται στο πρόγραμμα της 
ημέρας, μετά την έναρξη πώλησης στοιχημάτων. 

3. Τα ονόματα των αναβατών εμφανίζονται σε ειδικούς 
πίνακες πριν από κάθε διαδρομή. 

Άρθρο 5 

Διατάξεις ως προς τους ίππους 

Τα θέματα συμμετοχής ή αποκλεισμού ίππου, ταυτόχρο¬ 
νης άφιξης, ομόσταυλων, μεταζύγισης, εκκίνησης, άφιξης, 
ενστάσεων, κ.λπ. επί των ημεδαπών ιπποδρομιών ρυθμίζο¬ 
νται με βάση όσα σχετικά προβλέπονται από τον ισχύοντα 
Κώδικα Ιπποδρομιών και τις Γ ενικές Διατάξεις. 

Άρθρο 5Α 

Διεξαγωγή Αμοιβαίων Στοιχημάτων επί ιπποδρομιών 
που διεξάγονται στο εξωτερικό 

1. Ο ΟΔΙΕ, με βάση αποφάσεις του Διοικητικού Συμ¬ 
βουλίου αυτού, που θα καθορίζουν το σχετικό πλαίσιο, 
μπορεί να διεξάγει αμοιβαίο ιπποδρομιακά στοίχημα 

επί ιπποδρομιών που διεξάγονται στο εξωτερικό, όπως 
και να εντάσσει αυτό συνδυαστικά στο στοιχηματισμό 
ιπποδρομιακής ημέρας ημεδαπών ιπποδρομιών, με από¬ 
φαση του Διευθύνοντος Συμβούλου η οποία πρέπει να 
έχει εκδοθεί μέχρι και την προηγούμενη ημέρα από τη 
διεξαγωγή του συγκεκριμένου στοιχήματος. 

2. Η οργάνωση και λειτουργία των Αμοιβαίων στοιχη¬ 
μάτων επί ιπποδρομιών που διεξάγονται στο εξωτερικό 
διέπεται από τις διατάξεις του παρόντος Κανονισμού. 

3. Κάθε θέμα που αφορά τη διεξαγωγή των ιπποδρο¬ 
μιών που διεξάγονται στο εξωτερικό επί των οποίων 
διενεργείται το στοίχημα ρυθμίζεται αποκλειστικά από 
τον οικείο ιπποδρομιακό φορέα και βάσει των κατά 
περίπτωση ισχυουσών διατάξεων. 

4. Τα αποτελέσματα του στοιχήματος επί ιπποδρομιών 
που διεξάγονται στο εξωτερικό βασίζονται αποκλειστι¬ 
κά και μόνο στα επίσημα αποτελέσματα που εκδίδονται 
από τον αρμόδιο φορέα των ιπποδρομιών της χώρας 
διεξαγωγής τους, όπως αυτά βεβαιώνονται εγγράφως 
με σχετική πράξη Ειδικής Υπηρεσιακής Επιτροπής που 
συγκροτείται προς τούτο από τον ΟΔΙΕ και ανακοινώ¬ 
νονται αμέσως μετά προς το ελληνικό κοινό. 

ΜΕΡΟΣ ΔΕΥΤΕΡΟ - Αμοιβαία Στοιχήματα 
Άρθρο 6 

Διακρίσεις Αμοιβαίων Στοιχημάτων 

1. Τα Αμοιβαία Στοιχήματα με τις συντομογραφίες 
τους, διακρίνονται σε: 

α. Απλό Αμοιβαίο Στοίχημα «ΠΡΩΤΟΣ» (Γκανιάν) - ΓΚΑ. 
β. Απλό Αμοιβαίο Στοίχημα «ΑΜΕΙΒΟΜΕΝΟΣ» (Πλασέ) 
- ΠΛΑ. 

γ. Δίδυμο Αμοιβαίο Στοίχημα - ΔΙΔ. 
δ. Φορκάστ Αμοιβαίο Στοίχημα - ΦΚΣ. 
ε. Τρίδυμο Αμοιβαίο Στοίχημα ΤΡΙΟ - ΤΡΙ. 
στ. Τρίδυμο Αμοιβαίο Στοίχημα ΤΒΙ0Α3Τ - ΤΚΣ. 
ζ. Σύνθετο Αμοιβαίο Στοίχημα - ΣΝΘ. 
η. Σύνθετο Δίδυμο Αμοιβαίο Στοίχημα - ΣΔΙ. 
θ. Σύνθετο Φορκάστ Αμοιβαίο Στοίχημα - ΣΦΣ. 
ι. Τετραπλό Αμοιβαίο Στοίχημα - ΤΕΤ. 
ια. Πολλαπλό Αμοιβαίο Στοίχημα «ΠΡΩΤΟΣ» (Παρολί 
Γκανιάν) - ΠΑΡ-ΓΚΑ. 

ιβ. Πολλαπλό Αμοιβαίο Στοίχημα «ΑΜΕΙΒΟΜΕΝΟΣ» 
(Παρολί Πλασέ) - ΠΑΡ - ΠΛΑ. 

ιγ. Πολλαπλό Δίδυμο Αμοιβαίο Στοίχημα (Παρολί Δί¬ 
δυμο) - ΠΑΡ-ΔΙΔ. 

ιδ. Πολλαπλό Φορκάστ Αμοιβαίο Στοίχημα (Παρολί 
Φορκάστ) - ΠΑΡ-ΦΚΣ. 

ιε. Πολλαπλό Αμοιβαίο Στοίχημα Μικτό ΠΑΡ-ΜΙΚ. 
ιστ. ΣΚΟΡ Γκανιάν 4 ή 6 ή 9 - ΣΚ4 ή ΣΚ6 ή ΣΚ9. 
ιζ. Λαχειοφόρο Αμοιβαίο Στοίχημα (δννθθρεΙαΚθ). 

2. Σε μία ιπποδρομιακή ημέρα μπορούν να διοργανω- 
θούν περισσότερα από ένα στοιχήματα για κάθε είδος 
Αμοιβαίου Στοιχήματος, βάσει των διατάξεων του παρό¬ 
ντος Κανονισμού και ανάλογα με το επίσημο πρόγραμ¬ 
μα αυτής και τον αριθμό των διαγωνιζομένων ίππων, 
καθένα δε από αυτά είναι τελείως ανεξάρτητο από τα 
λοιπά και αποφέρει ξεχωριστές αποδόσεις. 

3. Το Διοικητικό Συμβούλιο του ΟΔΙΕ μπορεί με από¬ 
φασή του να καθορίσει για τη διενέργεια ορισμένων 
Αμοιβαίων Στοιχημάτων, χρόνο διαφορετικό από αυτόν 
των υπολοίπων, αν κατά την κρίση του τούτο επιβάλ¬ 
λεται, με βάση τις ανάγκες του Στοιχήματος και τις 
δυνατότητες του Οργανισμού. 

4. Το Διοικητικό Συμβούλιο του ΟΔΙΕ μπορεί με από¬ 
φασή του να καθορίσει ότι ορισμένα από τα προβλε- 
πόμενα στο παρόν Αμοιβαία Στοιχήματα θα διενεργού- 


νται στους χώρους του Ιπποδρόμου και μόνον ή και σε 
ορισμένα εξουσιοδοτημένα από τον ΟΔΙΕ Πρακτορεία, 
εφόσον κατά την κρίση του τούτο επιβάλλεται από 
τεχνικές ιδιαιτερότητες ή δυσκολίες. 

5.0 ΟΔΙΕ, με απόφαση του Διευθύνοντος Συμβούλου του, 
μετά από εισήγηση της αρμόδιας Υπηρεσίας Προγράμμα¬ 
τος, μπορεί μέχρι και την προηγούμενη ημέρα διεξαγωγής 
της ιπποδρομίας και οπωσδήποτε πριν την έκδοση του 
επισήμου προγράμματος των ιπποδρομιών, να αποκλείσει 
μία ή περισσότερες διαδρομές (ιπποδρομίες) από τη συμ¬ 
μετοχή τους στο διεξαγόμενο αμοιβαίο στοίχημα. 

Άρθρο 7 

Διεξαγωγή - Δελτία αμοιβαίων στοιχημάτων 

1. Η διεξαγωγή του Αμοιβαίου Ιπποδρομιακού στοι¬ 
χήματος γίνεται με τη χρήση σύγχρονου ηλεκτρονικού 
εξοπλισμού σύμφωνα με τις προδιαγραφές που ορίζει 
ο ΟΔΙΕ και μέσω της εκάστοτε υφιστάμενης τηλεπικοι¬ 
νωνιακής υποδομής. 

2. Τα δελτία του αμοιβαίου ιπποδρομιακού στοιχήματος 
εκδίδονται μέχρι τη στιγμή εκκίνησης των ίππων της ιππο¬ 
δρομίας στην οποία αφορούν και μόνο από τις τερματικές 
μηχανές του ηλεκτρονικού συστήματος του Συγκεντρωτή 
του Αμοιβαίου Στοιχήματος του ΟΔΙΕ, διατίθενται δε απο¬ 
κλειστικά και μόνο από τα σημεία πώλησης του Ιπποδρόμου 
και των εξουσιοδοτημένων από τον ΟΔΙΕ Πρακτορείων. 

3. Οι αποδόσεις των στοιχημάτων είναι κοινές για 
όλα τα δελτία, ανεξάρτητα από το χρόνο και τον τόπο 
έκδοσης και πώλησης αυτών. 

4. Η βασική τιμή έκδοσης των δελτίων είναι ενιαία για 
κάθε στοίχημα και καθορίζεται για όλα τα στοιχήματα με 
ειδική απόφαση του Διοικητικού Συμβουλίου του ΟΔΙΕ. 

5. Ο ΟΔΙΕ μπορεί να διαθέτει προς πώληση δελτία 
αμοιβαίων στοιχημάτων σε τιμή πολλαπλάσια της βα¬ 
σικής, οπότε και η απόδοσή τους θα είναι αναλόγως 
πολλαπλάσια της σημειούμενης ή εμφανιζόμενης στους 
ηλεκτρονικούς πίνακες αποτελεσμάτων. 

6. Η αξία των δελτίων καταβάλλεται τοις μετρητοίς 
εκτός εάν άλλως αποφασίσει το ΔΣ του ΟΔΙΕ. 

7. Σε κάθε δελτίο Αμοιβαίου Στοιχήματος, που αποτε¬ 
λεί και απόδειξη πληρωμής, αναγράφονται υποχρεωτικά: 
α) ο αριθμός ή οι αριθμοί των ίππων που στοιχηματί¬ 
ζονται, β) ο συνδυασμός ή οι συνδυασμοί των ίππων 
που στοιχηματίζονται, γ) το είδος του στοιχήματος, 
δ) η μονάδα επένδυσης, ε) το σύνολο του ποσού του 
δελτίου, ζ) ο αριθμός της ιπποδρομίας, η) η ημερομηνία 
της ιπποδρομίας, θ) η ημερομηνία και ώρα έκδοσης, 
ι) ο Σειριακός Αριθμός Απόδειξης (Σ.Α.Α.), ια) ο Κωδικός 
αναγνώρισης του δελτίου, ιβ) ο αριθμός του τερματικού 
έκδοσης και ιγ) ο αριθμός του ταμία. 

8. Ακύρωση δελτίου επιτρέπεται μόνο στις περιπτώσεις: 
α) διαγραφής ίππου, β) ματαίωσης στοιχήματος, γ) μα¬ 
ταίωσης ή ακύρωσης ιπποδρομίας και δ) σε περίπτωση 
διόρθωσης λαθών, μόνο για την κάθε φορά τελευταία 
συναλλαγή της τερματικής μηχανής για τον κάθε πελάτη 
και πάντα από την ίδια τερματική μηχανή. 

Σε κάθε περίπτωση ακύρωσης δελτίου στοιχήματος ο 
στοιχηματίσας εισπράττει το ποσό της επένδυσής του και 
μόνο, όπως και στις περιπτώσεις αποκλεισμού ιπποδρομίας 
από το διεξαγόμενο στοίχημα ή ακύρωσης στοιχήματος 
λόγω απόδοσης ίσης ή κατώτερης από τη βασική μονάδα 
στοιχηματισμού, όπως αυτές προβλέπονται στο παρόν. 

Γ ια όλες τις πράξεις ακύρωσης εκδίδονται υποχρεω¬ 
τικούς αντίστοιχες αποδείξεις. 

Ακύρωση δελτίου αντίθετη με τα ως άνω προβλεπό- 
μενα συνεπάγεται προσωπική χρέωση του ταμία (εσω- 

ιπποδρομιακού ή εξωιπποδρομιακού), με το ποσό του 
ακυρωθέντος στοιχήματος. 

9. Δύο η περισσότεροι ίπποι που μετέχουν στην αυτή 
ιπποδρομία και σύμφωνα με το Επίσημο Πρόγραμμα 
είναι ομόσταυλοι θεωρούνται, ειδικά όσον αφορά στο 
στοίχημα, ως ένας ίππος. Ανεξάρτητα από τη δυνα¬ 
τότητα έκδοσης δελτίων με τον κάθε ομόσταυλο χω¬ 
ριστά, το στοίχημα είναι ενιαίο ως προς τη διανομή 
και τον υπολογισμό της απόδοσης: Το στοίχημα κάθε 
ομόσταυλου ίππου προστίθεται στο στοίχημα του ίππου 
που «φέρει τον σταύλο», δηλαδή του πρώτου από τους 
ομόσταυλους κατά τη σειρά εγγραφής στο Επίσημο 
Πρόγραμμα. Κατ’ εξαίρεση, μόνο στο Στοίχημα «Αμειβό- 
μενος» (ΠΛΑΣΕ), τόσο στο «Απλό» όσο και στο «Πολλα¬ 
πλό», στοιχηματίζεται κάθε ομόσταυλος ίππος χωριστά, 
σε ανεξάρτητο στοίχημα, με ιδιαίτερη απόδοση. 

10. Η εκκίνηση των ίππων αναγγέλλεται αμέσως με 
ηλεκτρικό κώδωνα. Μετά τον κωδωνισμό απαγορεύεται 
απολύτως η πώληση δελτίων στοιχήματος. Το Ηλεκτρο¬ 
νικό σύστημα συγκέντρωσης Αμοιβαίου Ιπποδρομιακού 
Στοιχήματος (Σ.Α.Ι.Σ.) διακόπτει τις πωλήσεις ταυτό¬ 
χρονα με την εκκίνηση της ιπποδρομίας έτσι ώστε να 
εξασφαλίζεται η αυτόματη διακοπή πώλησης δελτίων 
από όλα τα ταμεία εντός και εκτός του Ιπποδρόμου. 
Σε περίπτωση ανάκλησης της εκκίνησης ιπποδρομίας, 
επαναφέρεται η δυνατότητα πώλησης δελτίων μέχρι 
τον κωδωνισμό της επόμενης εκκίνησης. 

Άρθρο 8 

Υπολογισμός και Διανομή Αποδόσεων 

1. Από το σύνολο της αξίας των πωληθέντων δελτίων 
εντός και εκτός του χώρου του Ιπποδρόμου για κάθε 
Αμοιβαίο Στοίχημα χωριστά, αφαιρείται ποσοστό 20% 
σύμφωνα με το άρθρο 4 του α.ν. 598/1968 - ή όσο με 
βάση τις εκάστοτε ισχύουσες διατάξεις ορίζεται - και 
το υπόλοιπο ποσό αποδίδεται διανεμόμενο σε όσους 
στοιχημάτισαν επιτυχώς. Το αποδιδόμενο ποσό διαιρείται 
με το συνολικό αριθμό δελτίων του ίππου ή του συνδυα¬ 
σμού που κέρδισε αναγομένων στη βασική τιμή μονάδος 
στοιχηματισμού (όπως αυτή έχει καθορισθεί με ειδική 
απόφαση του Διοικητικού Συμβουλίου του ΟΔΙΕ), και το 
πηλίκο της διαίρεσης αυτής αποτελεί την απόδοση του 
ίππου ή του συνδυασμού που κέρδισε, υπολογιζόμενη επί 
της βασικής τιμής μονάδας στοιχηματισμού. Η διαδικασία 
αυτή γίνεται σε κάθε ιπποδρομία και για κάθε ένα Αμοι¬ 
βαίο Στοίχημα χωριστά, για όλα τα Στοιχήματα. 

2. Σε περιπτώσεις ταυτόχρονης άφιξης ίππων στην αυτή 
θέση, το καθαρό αποδιδόμενο ποσόν διαιρείται με τον 
αριθμό των νικητών ίππων ή των νικητών συνδυασμών 
και το πηλίκο που προκύπτει διαιρείται με τον αριθμό 
των δελτίων για κάθε νικητή ίππο ή κάθε συνδυασμό που 
κερδίζει χωριστά, αναγομένων ομοίως στη βασική τιμή 
έκδοσης. Κατ’ εξαίρεση στο στοίχημα «ΣΚΟΡ ΓΚΑΝΙΑΝ», 
ο υπολογισμός των αποδόσεων γίνεται όπως στην οικεία 
διάταξη του παρόντος προβλέπεται. Σε περίπτωση ταυ¬ 
τόχρονης άφιξης, όπου ένας ή περισσότεροι νικητές ίπποι 
ή κερδίσαντες συνδυασμοί δεν έχουν στοιχηματισθεί, το 
καθαρό ποσό του στοιχήματος διαιρείται με τον αριθμό 
μόνον όσων από αυτούς έχουν στοιχηματισθεί. 

3. Στις αποδόσεις των Αμοιβαίων Στοιχημάτων δεν 
λαμβάνονται υπ’ όψη τα κλασματικά υπόλοιπα, τα οποία 
φέρονται σε πίστωση του κατά το άρθρο 24 χρηματικού 
κεφαλαίου του παρόντος κανονισμού. 

4. Σε περίπτωση που ο νικητής ίππος ή ο κερδίσας συν¬ 
δυασμός οποιουδήποτε αμοιβαίου στοιχήματος δεν έχει 
στοιχηματισθεί, τότε το προς διανομή ποσό μεταφέρεται 


στην αμέσως επόμενη ιπποδρομία, στο νικητή ίππο ή τον 
κερδίσαντα συνδυασμό του αντίστοιχου στοιχήματος 
(ύαοίφοί). Αν αυτό συμβεί στη τελευταία ιπποδρομία της 
ιπποδρομιακής συγκέντρωσης, το προς διανομή ποσόν 
μεταφέρεται ομοίως στην πρώτη ιπποδρομία της αμέσως 
επόμενης ιπποδρομιακής συγκέντρωσης. 

5. Σε περίπτωση όπου η απόδοση ενός ή περισσοτέρων 
στοιχημάτων είναι ίση ή κατώτερη από τη βασική μονάδα 
στοιχηματισμού, το στοίχημα ή τα στοιχήματα ακυρώνονται 
και τα ποσά που στοιχηματίσθηκαν επί των ίππων ή των 
συνδυασμών επιστρέφονται στους στοιχηματίσαντες. 

6. Αν ο αριθμός των ίππων που διέρχονται τελικά το 
τέρμα μιας ιπποδρομίας (διαδρομής) είναι μικρότερος 
από τον αριθμό των αμειβομένων θέσεων που απαιτεί¬ 
ται για τη συγκρότηση του νικητή συνδυασμού οιου- 
δήποτε Αμοιβαίου Στοιχήματος (Γκανιάν και Πλασσέ: 
ένας ίππος, Δίδυμο και Φορκάστ: δύο ίπποι, ΤΡΑΣ: τρεις 
ίπποι, Τετραπλό: τέσσερις ίπποι) τότε επιστρέφεται το 
αντίστοιχο στοίχημα, για όποιο Στοίχημα τυχόν δεν 
προκύψει νικητής συνδυασμός λόγω μη τερματισμού 
του απαιτούμενου αριθμού ίππων. 

7. Σε περίπτωση που τα αρμόδια όργανα της Φ.Ε.Ε. θέ¬ 
σουν ίππο ή ίππους εκτός Στοιχήματος μιας ή περισσοτέ¬ 
ρων ιπποδρομιών και ο ίππος ή οι ίπποι αυτοί καταλάβουν 
μία ή περισσότερες από τις αμειβόμενες θέσεις του Αμοι¬ 
βαίου Στοιχήματος, τότε για τη συγκρότηση νικητή συνδυ¬ 
ασμού στο Αμοιβαίο Στοίχημα, τη θέση τους καταλαμβάνει 
ο αμέσως επόμενος ίππος που διήλθε το τέρμα. 

Αρθρο 9 

Εξαργυρώσεις Δελτίων 

1. Οι αποδόσεις στα κερδίζοντα δελτία οποιοσδήποτε 
κατηγορίας Αμοιβαίου Ιπποδρομιακού Στοιχήματος και 
για κάθε ιπποδρομία καταβάλλονται στους κομιστές των 
δελτίων από όλα τα ταμεία πώλησης εντός και εκτός του 
χώρου του Ιπποδρόμου μετά την έγκριση των Ελλανοδι¬ 
κών ότι η ιπποδρομία «έχει καλώς» και αφού αναγγελθούν 
από τη μικροφωνική Υπηρεσία του Ιπποδρόμου. Από τη 
στιγμή αυτή η πληρωμή είναι οριστική, ακόμη και στην πε¬ 
ρίπτωση όπου τυχόν νεότερη απόφαση των Ελλανοδικών 
ή της Φιλίππου Ενώσεως αλλάξει τη σειρά άφιξης των 
ίππων οποιαδήποτε αλλαγή γίνει στη σειρά άφιξης των 
ίππων με απόφαση των αρμοδίων οργάνων δεν αφορά 
στα αμοιβαία στοιχήματα παρά μόνο στα έπαθλα. Σε πε¬ 
ρίπτωση που υποβληθεί ένσταση εναντίον του «πρώτου» ή 
των «αμειβομένων» ίππων μέχρι τη λήξη της μεταζύγισης, 
δεν επιτρέπεται εντολή πληρωμής των αποδόσεων και 
η πληρωμή του στοιχήματος αναστέλλεται μέχρις ότου 
ανακοινωθεί η οριστική απόφαση για την ένσταση. 

2. Τα δελτία στοιχήματος που κέρδισαν, προσκομίζο¬ 
νται για εξαργύρωση σε όλα τα ταμεία, εντός ή εκτός 
του χώρου του ιπποδρόμου, μέσα σε προθεσμία επτά 
(7) ημερολογιακών ημερών, από την ιπποδρομιακή ημέρα 
στην οποία αφορούν. Μετά την παρέλευση της προθε¬ 
σμίας αυτής κάθε σχετική αξίωση παραγράφεται. Το Δ.Σ. 
του Ο.Δ.Ι.Ε. μπορεί με απόφασή του, συνεκτιμώντας τα 
σχετικά πραγματικά περιστατικά, να επιτρέψει την εξαρ¬ 
γύρωση δελτίων και μετά την πάροδο της παραπάνω 
προθεσμίας, εάν προκύπτουν ειδικοί προς τούτο λόγοι. 

3. Η απώλεια δελτίου που κέρδισε συνεπάγεται και 
απώλεια του δικαιώματος είσπραξης της απόδοσης που 
του αναλογεί. 

4. Σε περίπτωση φθοράς των δελτίων στοιχήματος που 
καθιστά αδύνατη την αναγνώριση αυτών από τις τερματικές 
μηχανές, αποφαίνεται για την εξαργύρωσή τους η Κρατική 
Εποπτική Επιτροπή που προβλέπεται στον παρόντα Κανό- 

νισμό, εφόσον είναι ευδιάκριτα αναγνώσιμα τα στοιχεία της 
ημερομηνίας της ιπποδρομιακής συγκέντρωσης, ο αριθμός 
της ιπποδρομίας, ο στοιχηματιζόμενος συνδυασμός, το πο- 
σόν της επένδυσης και ο αριθμός του ταμείου. 

5. Η παραποίηση δελτίων στοιχήματος συνεπάγεται 
την ποινική δίωξη εκείνου που τη διαπράττει, σύμφωνα 
με τις οικείες διατάξεις. 

6. Η απόδοση των Αμοιβαίων Στοιχημάτων δεν μπορεί 
να είναι ίση ή μικρότερη από τη βασική τιμή μονάδος 
στοιχηματισμού όπως αυτή καθορίζεται με ειδική από¬ 
φαση του Δ.Σ. του Ο.Δ.Ι.Ε. 

7. Με εγκυκλίους του Διευθύνοντος Συμβούλου του 
Ο.Δ.Ι.Ε. ή του νόμιμου προς τούτο αναπληρωτή του, καθο¬ 
ρίζονται στο πλαίσιο του παρόντος Κανονισμού οι λεπτο¬ 
μέρειες για τις εξαργυρώσεις των δελτίων που κερδίζουν, 
τις ακυρώσεις στοιχημάτων, τις συναλλαγές των εσωϊππο- 
δρομιακών και εξωϊπποδρομιακών ταμείων με το Κεντρικό 
Ταμείο του Ο.Δ.Ι.Ε., καθώς επίσης και για κάθε άλλο ζήτημα 
σε σχέση με τη διεξαγωγή του Στοιχήματος. 

8. Ο ΟΔΙΕ δεν υποχρεούται στην έκδοση βεβαίωσης 
απόδοσης των κερδών για φορολογική ή οποιαδήποτε 
άλλη χρήση. 

ΜΕΡΟΣ ΤΡΙΤΟ - Λειτουργία Αμοιβαίων Στοιχημάτων 
Άρθρο 10 

Απλό Αμοιβαίο Στοίχημα «ΠΡΩΤΟΣ» (ΓΚΑΝΙΑΝ) 

1. Το Στοίχημα «ΠΡΩΤΟΣ» (Γκανιάν) αφορά στον ίππο 
που διέρχεται πρώτος το τέρμα - ή περισσότερους 
ίππους που τυχόν συγχρόνως και στην αυτή γραμμή 
διέρχονται πρώτοι το τέρμα - σε μια ιπποδρομία. 

2. Το Απλό Αμοιβαίο Στοίχημα «ΠΡΩΤΟΣ» (Γκανιάν) 
διενεργείται σε ιπποδρομίες στις οποίες μετέχουν του¬ 
λάχιστον δύο (2) μη ομόσταυλοι ίπποι. 

3. Σε περίπτωση διαγραφής ίππου, ο στοιχηματίσας 
σε αυτόν μπορεί μέχρι τη στιγμή της εκκίνησης της συ¬ 
γκεκριμένης ιπποδρομίας να ακυρώσει το στοίχημά του 
και να εισπράξει το ποσό της επένδυσής του σε αυτό, 
άλλως: α) εάν ο διαγράφεις ίππος είναι μη ομόσταυλος, 
το ποσό αυτό μεταφέρεται στον πρώτο προτιμούμε - 
νο («φαβορί») ίππο, στον οποίο έχουν στοιχηματισθεί 
τα περισσότερα χρήματα στο συγκεκριμένο στοίχημα 
«Γκανιάν», β) εάν ο διαγράφεις είναι ομόσταυλος με άλ¬ 
λον ή άλλους ίππους, ο στοιχηματίσας συμμετέχει στο 
στοίχημα με τον ή τους ομόσταυλους αυτούς ίππους, 
ενώ αν τυχόν διαγραφούν όλοι οι ομόσταυλοι ισχύουν 
όσα προηγουμένως υπό το στοιχείο.α. προβλέπονται. 

4. Σε περίπτωση ακύρωσης του στοιχήματος, ματαί¬ 
ωσης ή ακύρωσης της ιπποδρομίας, γίνεται πλήρης 
επιστροφή του στοιχήματος. 

5. Σε περίπτωση που έλθει «πρώτος» ομόσταυλος ίπ¬ 
πος, νικητής κατά το στοίχημα είναι ο ίππος που «φέρει 
τον σταύλο», δηλαδή ο πρώτος από τους ομόσταυλους 
κατά τη σειρά εγγραφής στο Επίσημο Πρόγραμμα, όπως 
στον παρόντα Κανονισμό προβλέπεται. 

6. Σε περίπτωση ταυτόχρονης άφιξης στην πρώτη 
θέση ίππων περισσότερων του ενός, για τον υπολογισμό 
της απόδοσης του στοιχήματος, το διανεμόμενο ποσό 
του στοιχήματος διαιρείται με τον αριθμό των ίππων 
αυτών και ειδικά αν ένας ή περισσότεροι νικητές ίπποι 
δεν έχουν στοιχηματισθεί διαιρείται με τον αριθμό των 
νικητών ίππων που έχουν στοιχηματισθεί, το δε πηλίκο 
που προκύπτει διαιρείται με τον αριθμό των κερδιζό- 
ντων δελτίων κάθε νικητή ίππου ξεχωριστά, αναγομένων 
στη βασική μονάδα έκδοσης του στοιχήματος. 

7. Στα δελτία στοιχήματος το στοίχημα αυτό αναφέ- 
ρεται με τον κωδικό ΓΚΑ. 


Άρθρο 11 

Απλό Αμοιβαίο Στοίχημα «ΑΜΕΙΒΟΜΕΝΟΣ» (ΠΛΑΣΕ) 

1. Το Στοίχημα «ΑΜΕΙΒΟΜΕΝΟΣ» (Πλασέ) αφορά στους 
δύο (2) πρώτους ίππους που διέρχονται το τέρμα σε μια 
ιπποδρομία, ανεξάρτητα από τη σειρά άφιξης αυτών. 

2. Το Απλό Αμοιβαίο Στοίχημα «ΑΜΕΙΒΟΜΕΝΟΣ» (Πλα¬ 
σέ) διενεργείται σε ιπποδρομίες στις οποίες μετέχουν 
τουλάχιστον τέσσερις (4) ίπποι. 

3. Στο Στοίχημα «ΑΜΕΙΒΟΜΕΝΟΣ» (Πλασέ), κατ’ εξαίρεση 
σε σχέση με τα λοιπά στοιχήματα, η ύπαρξη ομόσταυλων 
ίππων δεν επιδρά στη διανομή του στοιχήματος, γί αυτό 
τα δελτία του στοιχήματος αυτού εκδίδονται διακριτά για 
κάθε έναν από τους ομόσταυλους ίππο και το στοίχημα 
σε κάθε έναν από αυτούς είναι εντελώς ανεξάρτητο, η δε 
απόδοση ενός εκάστου υπολογίζεται ξεχωριστά. 

4. Σε περίπτωση διαγραφής ίππου, ο στοιχηματίσας σε 
αυτόν μπορεί μέχρι τη στιγμή της εκκίνησης της συγκε¬ 
κριμένης ιπποδρομίας να ακυρώσει το στοίχημά του και 
να εισπράξει το ποσό της επένδυσής του σε αυτό, άλλως 
το ποσό αυτό μεταφέρεται στον πρώτο προτιμώμενο 
(«φαβορί») ίππο, στον οποίο έχουν στοιχηματισθεί τα 
περισσότερα χρήματα στο απλό στοίχημα «Γκανιάν». 

5. Σε περίπτωση ακύρωσης του στοιχήματος, ματαί¬ 
ωσης ή ακύρωσης της ιπποδρομίας, γίνεται πλήρης 
επιστροφή του στοιχήματος. 

6. Για τον υπολογισμό της απόδοσης του στοιχήματος, 
το διανεμόμενο ποσό του στοιχήματος διαιρείται με 
τον αριθμό των αμειβομένων θέσεων το δε πηλίκο που 
προκύπτει διαιρείται με τον αριθμό των κερδιζόντων 
δελτίων κάθε νικητή ίππου ξεχωριστά αναγομένων στη 
βασική μονάδα έκδοσης του στοιχήματος. 

Σε περίπτωση που μία αμειβόμενη θέση δεν έχει στοι- 
χηματισθεί, το ποσό του στοιχήματος μεταφέρεται στην 
άλλη αμειβόμενη θέση. 

7. Σε περίπτωση ταυτόχρονης άφιξης δύο ή περισσό¬ 
τερων ίππων στην πρώτη θέση, ως «αμειβόμενοι» θεω¬ 
ρούνται όλοι οι ταυτόχρονα αφιχθέντες πρώτοι ίπποι 
και μόνον αυτοί. Αν η ταυτόχρονη άφιξη αφορά τη δεύ¬ 
τερη θέση, ως «αμειβόμενοι» θεωρούνται ο πρώτος και 
όλοι οι ταυτόχρονα αφιχθέντες δεύτεροι ίπποι. 

8. Στα δελτία στοιχήματος το στοίχημα αυτό αναφέ- 
ρεται με τον κωδικό ΠΛΑ. 

Άρθρο 12 

Δίδυμο Αμοιβαίο Στοίχημα 

1. Το Δίδυμο Αμοιβαίο Στοίχημα αφορά στο συνδυασμό 
των δύο (2) ίππων που καταλαμβάνουν τις δύο πρώτες θέ¬ 
σεις («πρώτη» και «δεύτερη») σε μία ιπποδρομία, ανεξάρτητα 
από τη σειρά άφιξης. Στα δελτία του Δίδυμου αμοιβαίου 
στοιχήματος πάντοτε καταγράφεται πρώτα ο ίππος που 
φέρει τον μικρότερο κατά το Επίσημο Πρόγραμμα αριθμό 
και ακολούθως ο ίππος με τον μεγαλύτερο αριθμό. 

2. Το Δίδυμο Αμοιβαίο Στοίχημα διενεργείται σε ιπ¬ 
ποδρομίες στις οποίες μετέχουν τουλάχιστον τέσσερις 
(4) μη ομόσταυλοι ίπποι. 

3. Σε περίπτωση διαγραφής ίππου, ο στοιχηματίσας σε 
αυτόν μπορεί μέχρι τη στιγμή της εκκίνησης της συγκε¬ 
κριμένης ιπποδρομίας να ακυρώσει το στοίχημά του και 
να εισπράξει το ποσό της επένδυσής του σε αυτό, άλλως: 
α) εάν ο διαγράφεις ίππος είναι μη ομόσταυλος, το ποσό 
αυτό μεταφέρεται στον πρώτο προτιμώμενο («φαβορί») 
ίππο, στον οποίο έχουν στοιχηματισθεί τα περισσότερα 
χρήματα στο απλό στοίχημα «Γκανιάν» και αν αυτός είναι 
ο έτερος ίππος του συνδυασμού του στοιχήματος του το 
ποσό μεταφέρεται στο δεύτερο κατά σειρά προτιμώμενο 
(«φαβορί») ίππο, β) εάν ο διαγράφεις είναι ομόσταυλος με 

άλλον ή άλλους ίππους, ο στοιχηματίσας συμμετέχει στο 
στοίχημα με τον ή τους ομόσταυλους αυτούς ίππους, ενώ 
αν τυχόν διαγράφουν όλοι οι ομόσταυλοι ισχύουν όσα 
προηγουμένως υπό το στοιχείο.α. προβλέπονται. 

4. Σε περίπτωση ακύρωσης του στοιχήματος, ματαί¬ 
ωσης ή ακύρωσης της ιπποδρομίας, γίνεται πλήρης 
επιστροφή του στοιχήματος. 

5. Σε περίπτωση που έλθουν «πρώτος» και «δεύτερος» 
ομόσταυλοι ίπποι, κερδίζει το στοίχημα ο συνδυασμός 
που περιλαμβάνει τον ίππο που «φέρει τον σταύλο» με 
τον «τρίτο» ίππο. Εάν έλθουν «δεύτερος» και «τρίτος» ομό- 
σταυλοι ίπποι, κερδίζει ο συνδυασμός που περιλαμβάνει 
τον «πρώτο» ίππο με τον ίππο που «φέρει τον σταύλο». 

6. Σε περίπτωση ταυτόχρονης άφιξης στην πρώτη θέση 
ίππων περισσότερων του ενός, κερδίζουν τα δελτία που φέ¬ 
ρουν το συνδυασμό των ταυτόχρονα αφιχθέντων «πρώτων» 
ίππων. Σε περίπτωση ταυτόχρονης άφιξης δύο ή περισσό¬ 
τερων ίππων στη δεύτερη θέση, κερδίζουν τα δελτία που 
φέρουν το συνδυασμό του «πρώτου» με τον καθένα από τους 
ταυτόχρονα αφιχθέντες «δεύτερους» ίππους. Οι ταυτόχρονα 
αφιχθέντες ίπποι καταγράφονται στο συνδυασμό που κερδί¬ 
ζει κατά τη σειρά του αριθμού τους σύμφωνα με το Επίσημο 
Πρόγραμμα, από τον μικρότερο προς τον μεγαλύτερο. 

7. Στα δελτία στοιχήματος το Στοίχημα αυτό αναφέ- 
ρεται με τον κωδικό ΔΙΔ. 

Άρθρο 13 

Φορκάστ Δίδυμο Αμοιβαίο Στοίχημα 

1. Το Δίδυμο Αμοιβαίο Στοίχημα - Φορκάστ αφορά 
στο συνδυασμό των δύο (2) ίππων που καταλαμβάνουν 
τις δύο πρώτες θέσεις («πρώτη» και «δεύτερη») σε μία 
ιπποδρομία με την ακριβή σειρά άφιξης. 

2. Το Στοίχημα Φορκάστ διενεργείται σε ιπποδρομί¬ 
ες στις οποίες μετέχουν τουλάχιστον τέσσερις (4) μη 
ομόσταυλοι ίπποι. 

3. Σε περίπτωση ταυτόχρονης άφιξης στην πρώτη 
θέση ίππων περισσότερων του ενός, κερδίζουν τα δελτία 
που φέρουν το συνδυασμό των ταυτόχρονα αφιχθέντων 
«πρώτων» ίππων. Σε περίπτωση ταυτόχρονης άφιξης δύο 
ή περισσότερων ίππων στη δεύτερη θέση, κερδίζουν τα 
δελτία που φέρουν το συνδυασμό του πρώτου με τον 
καθένα από τους ταυτόχρονα αφιχθέντες «δεύτερους» 
ίππους. Οι ταυτόχρονα αφιχθέντες ίπποι καταγράφονται 
στο συνδυασμό που κερδίζει κατά τη σειρά του αριθμού 
τους σύμφωνα με το Επίσημο Πρόγραμμα, από τον μι¬ 
κρότερο προς τον μεγαλύτερο ή και αντίστροφα. 

4. Κατά τα λοιπά και για το στοίχημα αυτό ισχύουν 
όσα προβλέπονται για το Δίδυμο Αμοιβαίο Στοίχημα, 
στο προηγούμενο άρθρο, όσον αφορά στη διαχείριση 
επί ομοσταύλων ίππων, διαγραφών, ακύρωσης του στοι¬ 
χήματος και ακύρωσης ή ματαίωσης ιπποδρομίας. 

5. Στα δελτία στοιχήματος το Στοίχημα αυτό αναφέ- 
ρεται με τον κωδικό ΦΚΣ. 

Αρθρο 14 

Τρίδυμο Αμοιβαίο Στοίχημα (ΤΒΙΟ και ΤΒΙΟΑ3Τ) 

1. Το Τρίδυμο Αμοιβαίο Στοίχημα (ΤΡΑΣ) αφορά στο 
συνδυασμό των τριών (3) ίππων που καταλαμβάνουν τις 
πρώτες θέσεις («πρώτη»,»δεύτερη» και «τρίτη») σε μία 
ιπποδρομία, είτε ανεξάρτητα από τη σειρά άφιξης (ΤΒΙΟ) 
είτε με την ακριβή σειρά άφιξης (ΤΒΙΟΑ3Τ). 

2. Το Τρίδυμο Αμοιβαίο Στοίχημα διενεργείται σε ιπ¬ 
ποδρομίες στις οποίες μετέχουν τουλάχιστον επτά (7) 
μη ομόσταυλοι ίπποι, κατ’ εξαίρεση δε και με έξι (6) σε 
περίπτωση διαγραφής ίππου ή ίππων μέσα στο χρονικό 
διάστημα των τελευταίων τριών λεπτών της ώρας (3') 
πριν την εκκίνηση της ιπποδρομίας. 


3. Σε περίπτωση διαγραφής ίππου ή ίππων από αυ¬ 
τούς που περιλαμβάνονται στο στοίχημα του δελτίου, 
το στοίχημα επιστρέφεται, εκτός από την περίπτωση 
διαγραφής ομόσταυλου ίππου, οπότε ο στοιχηματίσας 
σε αυτόν μπορεί μέχρι τη στιγμή της εκκίνησης της 
συγκεκριμένης ιπποδρομίας να ακυρώσει το στοίχημά 
του και να εισπράξει το ποσό της επένδυσής του σε 
αυτό, άλλως συμμετέχει στο στοίχημα με τον ή τους 
ομόσταυλους αυτούς ίππους, ενώ αν τυχόν διαγραφούν 
όλοι οι ομόσταυλοι τότε το στοίχημα επιστρέφεται. 

4. Σε περίπτωση ακύρωσης του στοιχήματος, ματαί¬ 
ωσης ή ακύρωσης της ιπποδρομίας, γίνεται πλήρης 
επιστροφή του στοιχήματος. 

5. Σε περίπτωση που έλθουν «πρώτος» και «δεύτερος» 
δύο ομόσταυλοι ίπποι, κερδίζει το στοίχημα ο συνδυα¬ 
σμός που περιλαμβάνει τον ίππο που «φέρει τον σταύλο» 
με τον «τρίτο» και «τέταρτο» ίππους της ιπποδρομίας. Εάν 
έλθουν «δεύτερος» και «τρίτος» ομόσταυλοι ίπποι, κερδί¬ 
ζει ο συνδυασμός που περιλαμβάνει τον «πρώτο» ίππο με 
τον ίππο που «φέρει τον σταύλο» και τον «τέταρτο». Εάν 
έλθουν «τρίτος» και «τέταρτος» ομόσταυλοι ίπποι, κερδί¬ 
ζει ο συνδυασμός που περιλαμβάνει τον «πρώτο» με τον 
«δεύτερο» ίππο και τον ίππο που «φέρει τον σταύλο». Εάν 
έλθουν «πρώτος» και «τρίτος» ομόσταυλοι ίπποι, κερδίζει 
ο συνδυασμός που περιλαμβάνει τον ίππο που «φέρει τον 
σταύλο» με τον «δεύτερο» και τον «τέταρτο» ίππο. 

6. Σε περίπτωση ταυτόχρονης άφιξης στην πρώτη θέση 
δύο ίππων κερδίζουν τα δελτία που φέρουν το συνδυ¬ 
ασμό των ταυτόχρονα αφιχθέντων «πρώτων» ίππων με 
τον «δεύτερο» ίππο, ενώ αν οι ταυτόχρονα αφιχθέντες 
«πρώτοι» ίπποι είναι περισσότεροι από δύο κερδίζουν 
τα δελτία που περιλαμβάνουν τους ίππους αυτούς. Σε 
περίπτωση ταυτόχρονης άφιξης δύο ή περισσότερων 
ίππων στη δεύτερη θέση, κερδίζουν τα δελτία που φέ¬ 
ρουν το συνδυασμό του «πρώτου» με τους ταυτόχρονα 
αφιχθέντες «δεύτερους» ίππους. Σε περίπτωση ταυτό¬ 
χρονης άφιξης δύο ή περισσότερων ίππων στην τρίτη 
θέση, κερδίζουν τα δελτία που φέρουν το συνδυασμό του 
«πρώτου» και του «δεύτερου» ίππου με τον καθένα από 
τους ταυτόχρονα αφιχθέντες «τρίτους» ίππους. 

7. Στα δελτία στοιχήματος το Στοίχημα ΤΒΙΟ αναφέρεται 
με τον κωδικό ΤΡΙ και το ΤΒΙΟΑ3Τ με τον κωδικό ΤΚΣ. 

Άρθρο 15 

Σύνθετο Αμοιβαίο Στοίχημα 

1. Το Σύνθετο Αμοιβαίο Στοίχημα αφορά στο συνδυα¬ 
σμό του πρώτου ίππου σε δύο συνεχόμενες ιπποδρομίες 
μίας ιπποδρομιακής ημέρας. Στα δελτία του στοιχήμα¬ 
τος αυτού αναγράφονται εκ των προτέρων και οι δύο 
ίπποι των ιπποδρομιών του συνθέτου. 

2. Το Σύνθετο Αμοιβαίο Στοίχημα διενεργείται σε ιπ¬ 
ποδρομίες στις οποίες μετέχουν τουλάχιστον δύο (2) 
μη ομόσταυλοι ίπποι. 

3. Σε περίπτωση διαγραφής ίππου στο πρώτο σκέλος, 
ο στοιχηματίσας σε αυτόν μπορεί μέχρι τη στιγμή της 
εκκίνησης της συγκεκριμένης ιπποδρομίας να ακυρώσει 
το στοίχημά του και να εισπράξει το ποσό της επέν¬ 
δυσής του σε αυτό, άλλως το ποσό αυτό μεταφέρεται 
στον πρώτο προτιμώμενο («φαβορί») ίππο, στον οποίο 
έχουν στοιχηματισθεί τα περισσότερα χρήματα στο 
απλό στοίχημα «Γκανιάν». 

Σε περίπτωση διαγραφής ίππου στο δεύτερο σκέλος, 
εφόσον υπάρχει νίκη στο πρώτο σκέλος, ο στοιχηματί- 
σας στον ίππο που διεγράφη μπορεί, διατηρώντας τη 
νίκη του πρώτου σκέλους, να στοιχηματίσει στο δεύτε¬ 
ρο σκέλος και μέχρι τη στιγμή της εκκίνησης της συγκε- 

κριμένης ιπποδρομίας σε έναν άλλο ίππο της επιλογής 
του, που δεν περιλαμβάνεται στο στοίχημά του μέχρι 
τη στιγμή αυτή, σε αντικατάσταση του διαγραφέντος 
(«ανταλλαγή»), άλλως επιστρέφεται το στοίχημα που 
αντιστοιχεί στον ίππο που διεγράφη, αμέσως μετά τη 
διεξαγωγή της ιπποδρομίας του δευτέρου σκέλους. 

4. Σε περίπτωση ματαίωσης ή ακύρωσης και των δύο ιππο¬ 
δρομιών (σκελών) γίνεται πλήρης επιστροφή του στοιχήμα¬ 
τος. Σε περίπτωση ματαίωσης ή ακύρωσης της ιπποδρομίας 
του πρώτου σκέλους πληρώνεται η απόδοση του νικητή 
ίππου στο δεύτερο σκέλος ενώ σε περίπτωση ματαίωσης ή 
ακύρωσης της ιπποδρομίας του δεύτερου σκέλους πληρώ¬ 
νεται η απόδοση του νικητή ίππου στο πρώτο σκέλος. 

5. Σε περίπτωση ταυτόχρονης άφιξης σε σκέλος ή και 
στα δύο σκέλη κερδίζουν τα δελτία που φέρουν το συν¬ 
δυασμό των ταυτόχρονα αφιχθέντων «πρώτων» ίππων 
του σκέλους με τον «πρώτο» ίππο ή τους ταυτόχρονα 
αφιχθέντες «πρώτους» ίππους του άλλου σκέλους. 

6. Οι διατάξεις περί ομόσταυλων ισχύουν και για το 
Σύνθετο Αμοιβαίο Στοίχημα. 

7. Στα δελτία στοιχήματος το Στοίχημα αυτό αναφέ- 
ρεται με τον κωδικό ΣΝΘ. 

Άρθρο 16 

Σύνθετο - Δίδυμο Αμοιβαίο Στοίχημα 

1. Το Σύνθετο - Δίδυμο Αμοιβαίο Στοίχημα αφορά στο 
συνδυασμό των δύο πρώτων ίππων ανεξάρτητα από 
την σειρά άφιξης σε δύο συνεχόμενες ιπποδρομίες της 
αυτής ιπποδρομιακής ημέρας. Στα δελτία του στοιχήμα¬ 
τος αυτού αναγράφονται εκ των προτέρων και οι δύο 
συνδυασμοί των ιπποδρομιών του Συνθέτου-Διδύμου. 

2. Ελάχιστος αριθμός συμμετεχόντων ίππων και για τα 
δύο σκέλη, για τη διεξαγωγή του Σύνθετου - Δίδυμου 
Αμοιβαίου Στοιχήματος, είναι τέσσερις (4) ή περισσό¬ 
τεροι μη ομόσταυλοι ίπποι. 

3. Σε περίπτωση διαγραφής ίππου στο πρώτο σκέλος, ο 
στοιχηματίσας σε αυτόν μπορεί μέχρι τη στιγμή της εκκίνη¬ 
σης της συγκεκριμένης ιπποδρομίας να ακυρώσει το στοί¬ 
χημά του και να εισπράξει το ποσό της επένδυσής του σε 
αυτό, άλλως το ποσό αυτό μεταφέρεται στον πρώτο προ- 
τιμώμενο («φαβορί») ίππο, στον οποίο έχουν στοιχηματισθεί 
τα περισσότερα χρήματα στο απλό στοίχημα «Γκανιάν». 

Σε περίπτωση διαγραφής ίππου ή ίππων στο δεύτερο 
σκέλος, εφόσον υπάρχει νίκη στο πρώτο σκέλος, ο στοι- 
χηματίσας σε αυτόν ή αυτούς μπορεί, διατηρώντας τη 
νίκη του πρώτου σκέλους, να στοιχηματίσει στο δεύτε¬ 
ρο σκέλος και μέχρι τη στιγμή της εκκίνησης της συγκε¬ 
κριμένης ιπποδρομίας σε έναν άλλο ίππο της επιλογής 
του, που δεν περιλαμβάνεται στο στοίχημά του μέχρι 
τη στιγμή αυτή, σε αντικατάσταση κάθε διαγραφέντος 
(«ανταλλαγή»), άλλως επιστρέφεται το στοίχημα που 
αντιστοιχεί στον ίππο που διεγράφη, αμέσως μετά τη 
διεξαγωγή της ιπποδρομίας του δευτέρου σκέλους. 

4. Σε περίπτωση ματαίωσης ή ακύρωσης και των δύο ιππο¬ 
δρομιών (σκελών) γίνεται πλήρης επιστροφή του στοιχήμα¬ 
τος. Σε περίπτωση ματαίωσης ή ακύρωσης της ιπποδρομίας 
του πρώτου σκέλους πληρώνεται η απόδοση του νικητή 
ίππου στο δεύτερο σκέλος ενώ σε περίπτωση ματαίωσης ή 
ακύρωσης της ιπποδρομίας του δεύτερου σκέλους πληρώ¬ 
νεται η απόδοση του νικητή ίππου στο πρώτο σκέλος. 

5. Σε περίπτωση που έλθουν «πρώτος» και «δεύτερος» 
ομόσταυλοι ίπποι, κερδίζει το στοίχημα ο συνδυασμός 
που περιλαμβάνει τον ίππο που «φέρει τον σταύλο» με 
τον «τρίτο» ίππο. Εάν έλθουν «δεύτερος» και «τρίτος» ομό- 
σταυλοι ίπποι, κερδίζει ο συνδυασμός που περιλαμβάνει 
τον «πρώτο» ίππο με τον ίππο που «φέρει τον σταύλο». 


6. Σε περίπτωση ταυτόχρονης άφιξης στην πρώτη 
θέση ίππων περισσότερων του ενός, κερδίζουν τα δελτία 
που φέρουν το συνδυασμό των ταυτόχρονα αφιχθέντων 
«πρώτων» ίππων. Σε περίπτωση ταυτόχρονης άφιξης δύο 
ή περισσότερων ίππων στη δεύτερη θέση, κερδίζουν τα 
δελτία που φέρουν το συνδυασμό του «πρώτου» με τον 
καθένα από τους ταυτόχρονα αφιχθέντες «δεύτερους» 
ίππους. Οι ταυτόχρονα αφιχθέντες ίπποι καταγράφο¬ 
νται στο συνδυασμό που κερδίζει κατά τη σειρά του 
αριθμού τους σύμφωνα με το Επίσημο Πρόγραμμα, από 
τον μικρότερο προς τον μεγαλύτερο. 

7. Στα δελτία στοιχήματος το Στοίχημα αναφέρεται 
με τον κωδικό ΣΔΙ. 

Άρθρο 17 

Σύνθετο - Φορκάστ Αμοιβαίο Στοίχημα 

1. Το Σύνθετο - Φορκάστ Αμοιβαίο Στοίχημα αφορά 
στο συνδυασμό των δύο πρώτων ίππων με την ακριβή 
σειρά άφιξης σε δύο συνεχόμενες ιπποδρομίες της αυ¬ 
τής ιπποδρομιακής ημέρας. Στα δελτία του στοιχήματος 
αυτού αναγράφονται εκ των προτέρων και οι δύο συν¬ 
δυασμοί των ιπποδρομιών του Συνθέτου - Φορκάστ. 

2. Ελάχιστος αριθμός συμμετεχόντων ίππων και για τα 
δύο σκέλη, για τη διεξαγωγή του Σύνθετου - Φορκάστ 
Αμοιβαίου Στοιχήματος, είναι τέσσερις (4) ή περισσό¬ 
τεροι μη ομόσταυλοι ίπποι. 

3. Σε περίπτωση διαγραφής ίππου στο πρώτο σκέλος, 
ο στοιχηματίσας σε αυτόν μπορεί μέχρι τη στιγμή της 
εκκίνησης της συγκεκριμένης ιπποδρομίας να ακυρώσει 
το στοίχημά του και να εισπράξει το ποσό της επέν¬ 
δυσής του σε αυτό, άλλως το ποσό αυτό μεταφέρεται 
στον πρώτο προτιμώμενο («φαβορί») ίππο, στον οποίο 
έχουν στοιχηματισθεί τα περισσότερα χρήματα στο 
απλό στοίχημα «Γκανιάν». 

Σε περίπτωση διαγραφής ίππου ή ίππων στο δεύτερο 
σκέλος, εφόσον υπάρχει νίκη στο πρώτο σκέλος, ο στοι- 
χηματίσας σε αυτόν ή αυτούς μπορεί, διατηρώντας τη 
νίκη του πρώτου σκέλους, να στοιχηματίσει στο δεύτερο 
σκέλος και μέχρι τη στιγμή της εκκίνησης της συγκεκρι¬ 
μένης ιπποδρομίας σε έναν άλλο ίππο της επιλογής του, 
που δεν περιλαμβάνεται στο στοίχημά του μέχρι τη στιγμή 
αυτή («ανταλλαγή»), άλλως επιστρέφεται το στοίχημα που 
αντιστοιχεί στον ίππο που διεγράφη, αμέσως μετά τη 
διεξαγωγή της ιπποδρομίας του δευτέρου σκέλους. 

4. Σε περίπτωση ματαίωσης ή ακύρωσης και των δύο 
ιπποδρομιών (σκελών) γίνεται πλήρης επιστροφή του 
στοιχήματος. Σε περίπτωση ματαίωσης ή ακύρωσης 
της ιπποδρομίας του πρώτου σκέλους πληρώνεται η 
απόδοση του νικητή ίππου στο δεύτερο σκέλος ενώ σε 
περίπτωση ματαίωσης ή ακύρωσης της ιπποδρομίας του 
δεύτερου σκέλους πληρώνεται η απόδοση του νικητή 
ίππου στο πρώτο σκέλος. 

5. Οι διατάξεις των παραγράφων 3 και 4 του άρθρου 
13 του παρόντος κανονισμού έχουν εφαρμογή και στο 
Σύνθετο Φορκάστ Αμοιβαίο Στοίχημα. 

6. Οι διατάξεις περί ομοσταύλων ισχύουν και για το 
Σύνθετο - Φορκάστ Αμοιβαίο Στοίχημα. 

7. Ο υπολογισμός των αποδόσεων γίνεται με βάση τα 
προβλεπόμενα στο άρθρο 8 του παρόντος Κανονισμού. 

8. Στα δελτία στοιχήματος το Στοίχημα αυτό αναφέ- 
ρεται με τον κωδικό ΣΦΣ. 

Αρθρο 18 

Τετραπλό Αμοιβαίο Στοίχημα 

1. Το Τετραπλό Αμοιβαίο Στοίχημα ΣΚΟΡ Γ κανιάν αφο¬ 
ρά στο συνδυασμό των τεσσάρων ίππων που διέρχονται 
πρώτοι το τέρμα σε μία ιπποδρομία, με την ακριβή 
σειρά άφιξης. 

2. Το Τετραπλό Αμοιβαίο Στοίχημα διενεργείται σε 
ιπποδρομίες στις οποίες μετέχουν τουλάχιστον οκτώ 
(8) μη ομόσταυλοι ίπποι κατ’ εξαίρεση δε και με επτά 
(7), σε περίπτωση διαγραφής ίππου ή ίππων μέσα στο 
χρονικό διάστημα των τελευταίων τριών λεπτών της 
ώρας (3') πριν την εκκίνηση της ιπποδρομίας. 

3. Σε περίπτωση διαγραφής ίππου ή ίππων από αυ¬ 
τούς που περιλαμβάνονται στο στοίχημα του δελτίου, 
το στοίχημα επιστρέφεται, εκτός από την περίπτωση 
διαγραφής ομόσταυλου ίππου, οπότε ο στοιχηματίσας 
μπορεί μέχρι τη στιγμή της εκκίνησης της συγκεκριμέ¬ 
νης ιπποδρομίας να ακυρώσει το στοίχημά του και να 
εισπράξει το ποσό της επένδυσής του σε αυτό, άλλως 
συμμετέχει στο στοίχημα με τον ή τους ομόσταυλους 
αυτούς ίππους, ενώ αν τυχόν διαγραφούν όλοι οι ομό- 
σταυλοι τότε το στοίχημα επιστρέφεται. 

4. Σε περίπτωση ακύρωσης του στοιχήματος, ματαί¬ 
ωσης ή ακύρωσης της ιπποδρομίας, γίνεται πλήρης 
επιστροφή του στοιχήματος. 

5. Στις περιπτώσεις ταυτόχρονης άφιξης δύο ή περισ¬ 
σότερων ίππων σε μία από τις τέσσερις θέσεις ισχύ¬ 
ουν κατ’ αναλογία όσα προβλέπονται για το Αμοιβαίο 
Στοίχημα ΤΒΙΟΑδΤ. 

6. Οι προβλέψεις περί ομόσταυλων για το Αμοιβαίο 
Στοίχημα ΤΒΙ0Α3Τ ισχύον και για το Τετραπλό Αμοιβαίο 
Στοίχημα. 

7. Στα δελτία στοιχήματος το Στοίχημα αυτό αναφέ- 
ρεται με τον κωδικό ΤΕΤ. 

Άρθρο 19 

Πολλαπλό Αμοιβαίο Στοίχημα - ΠΑΣ ΠΡΩΤΟΣ, 
ΑΜΕΙΒΟΜΕΝΟΣ, ΔΙΔΥΜΟ, ΦΟΡΚΑΣΤ ΚΑΙ ΜΙΚΤΟ 

1. Τα δελτία του ΠΑΣ διακρίνονται σε δελτία α) ΠΑΣ 
«ΠΡΩΤΟΣ» (Γκανιάν), β) ΠΑΣ «ΑΜΕΙΒΟΜΕΝΟΣ» (Πλασσέ), 
γ) ΠΑΣ Δίδυμο, δ) ΠΑΣ Φορκάστ και ε) ΠΑΣ Μικτό. 

2. Στο δελτίο ΠΑΣ αναγράφεται ο βάσει του Επισήμου 
Προγράμματος αριθμός των ίππων ή των συνδυασμών 
για δύο (2) έως έξι (6) ιπποδρομίες μιας ιπποδρομιακής 
ημέρας, ανάλογα με το είδος του στοιχήματος και σύμ¬ 
φωνα με τη βούληση του στοιχηματίζοντας. 

3. ΠΑΣ Γκανιάν (όπως και απλό Γκανιάν) διενεργείται 
σε ιπποδρομία στην οποία μετέχουν τουλάχιστον δύο 
(2) μη ομόσταυλοι ίπποι. Στα δελτία στοιχήματος το 
Στοίχημα αυτό αναφέρεται με τον κωδικό ΠΑΡ-ΓΚΑ. 

4. ΠΑΣ Πλασσέ (όπως και απλό Πλασσέ) διενεργείται 
σε ιπποδρομία στην οποία μετέχουν τουλάχιστον τέσ¬ 
σερις (4) ίπποι. Στα δελτία στοιχήματος το Στοίχημα 
αυτό αναφέρεται με τον κωδικό ΠΑΡ-ΠΛΑ. 

5. ΠΑΣ Δίδυμο και ΠΑΣ Φορκάστ (όπως και τα απλά Δίδυ¬ 
μο και Φορκάστ) διενεργούνται σε ιπποδρομίες στις οποίες 
μετέχουν τουλάχιστον τέσσερις (4) μη ομόσταυλοι ίπποι. 
Στα δελτία στοιχήματος τα Στοιχήματα αυτά αναφέρονται 
με τον κωδικό ΠΑΡ-ΔΙΔ και ΠΑΡ-ΔΚΣ αντίστοιχα. 

6. Το Στοίχημα ΠΑΣ κερδίζει εάν περιέχει νικητή ίππο 
ή νικητή συνδυασμό σε κάθε επιλεγείσα ιπποδρομία. 

7. Στο ΠΑΣ, η απόδοση για κάθε κερδίσαντα ίππο ή 
συνδυασμό είναι αυτή του αντίστοιχου Απλού στοιχή¬ 
ματος (Γκανιάν, Πλασσέ, Δίδυμου ή Φορκάστ). 

8. Σε περίπτωση ματαίωσης ιπποδρομίας που περι¬ 
λαμβάνεται στο στοιχηματισμό δελτίου ΠΑΣ, οι αποδό¬ 
σεις που έχουν επιτευχθεί μέχρι αυτήν μεταφέρονται 
στον αμέσως επόμενο στοιχηματισμό του δελτίου επί 
ίππου ή συνδυασμού. 

9. Σε περίπτωση διαγραφής ίππου που ανακοινώνεται 
πριν την εκκίνηση της εναρκτήριας για το ΠΑΣ ιπποδρο¬ 
μίας και αφορά οιαδήποτε ιπποδρομία, ο στοιχηματίσας 
στον ίππο που διεγράφη μπορεί να ακυρώσει το στοί¬ 


χημά του και να εισπράξει το ποσό που αντιστοιχεί σε 
αυτό ή να στοιχηματίσει εκ νέου πριν την εκκίνηση της 
εναρκτήριας, για το ΠΑΣ του, διαδρομής. 

Σε περίπτωση διαγραφής ίππου σε οποιαδήποτε ιπ¬ 
ποδρομία, το δελτίο ΠΑΣ συνεχίζει με τη συμμετοχή 
σε αυτό, σε αντικατάσταση του διαγραφέντος, του 
πρώτου προτιμώμενου («φαβορί») ίππου, στον οποίο 
έχουν στοιχηματισθεί τα περισσότερα χρήματα στο 
απλό στοίχημα «Γκανιάν». 

10. Κάτοχος δελτίου ΠΑΣ (Γκανιάν, Πλασσέ, Δίδυμου 
ή Φορκάστ), του οποίου η απόδοση υπερβαίνει το εικο- 
σαπλάσιο της τιμής έκδοσής του, μπορεί να προσέλθει 
και να το εξαργυρώσει παραιτούμενος των υπόλοιπων, 
επόμενων, στοιχημάτων επί ίππων ή συνδυασμών που 
περιλαμβάνονται σε αυτό. Η διακοπή αυτή πρέπει να 
γίνεται μέσα σε δέκα πρώτο λεπτά της ώρας (ΙΟ') από 
την έναρξη πληρωμών από το Σύστημα και πάντως πριν 
την επίδειξη των ίππων στο πάντοκ για την πρώτη ιπ¬ 
ποδρομία από την οποία δηλώνεται παραίτηση. 

11. Κατά τα λοιπά ισχύουν και εφαρμόζονται εν προ- 
κειμένω όσα σχετικά προβλέπονται από τις οικείες δι¬ 
ατάξεις του παρόντος για τα αντίστοιχα απλά αμοιβαία 
στοιχήματα (Γκανιάν, Πλασσέ, Δίδυμο και Φορκάστ). 

12. Το Πολλαπλό Αμοιβαίο Στοίχημα Μικτό αποτελεί 
συνδυασμό των λοιπών πολλαπλών στοιχημάτων του 
παρόντος άρθρου και η λειτουργία του διέπεται από τις 
οικείες διατάξεις κάθε αντίστοιχου στοιχήματος. Στα 
δελτία στοιχήματος το Στοίχημα αυτό αναφέρεται με 
τον κωδικό ΠΑΡ-ΜΙΚ. 

13. Με απόφαση του Διοικητικού Συμβουλίου του ΟΔΙΕ, 
με την οποία θα καθορίζονται και οι αντίστοιχες λεπτομέ¬ 
ρειες οργάνωσης και λειτουργίας, μπορούν να ενταχθούν 
στο Πολλαπλό Αμοιβαίο Στοίχημα και άλλα Στοιχήματα 
από τα προβλεπόμενα στον παρόντα Κανονισμό. 

Άρθρο 20 

Αμοιβαίο Στοίχημα ΣΚΟΡ Γ κανιάν 4 ή 6 ή 9 

1. Το Αμοιβαίο Στοίχημα ΣΚΟΡ Γ κανιάν αντιπροσωπεύ¬ 
ει συνδυασμό του «ΠΡΩΤΟΥ» ίππου σε τέσσερις (4) ή έξι 
(6) ή εννέα (9) ιπποδρομίες της αυτής ιπποδρομιακής 
συγκέντρωσης. 

2. Η επιλογή των διαδρομών στις οποίες θα διενερ- 
γείται το ΣΚΟΡ Γκανιάν τέσσερα (4) ή έξι (6) ή εννέα 
(9) θα γίνεται κάθε φορά από την Υπηρεσία Προγράμ¬ 
ματος του ΟΔΙΕ με βάση το καταρτισθέν πρόγραμμα, 
τον αριθμό των συμμετεχόντων ίππων σε αυτό και τις 
ανάγκες του Αμοιβαίου Στοιχήματος. Στοίχημα ΣΚΟΡ- 
Γκανιάν θα διενεργείται ένα (1) από κάθε κατηγορία σε 
κάθε ιπποδρομιακή συγκέντρωση (ή 4 ή 6 ή 9 ή 4 και 6 
και 9), εφ’ όσον υφίστανται οι προϋποθέσεις του αμέσως 
παραπάνω εδαφίου. 

3. Ελάχιστος αριθμός συμμετεχόντων ίππων είναι 
δύο (2) ή περισσότεροι μη ομόσταυλοι ίπποι για κάθε 
ιπποδρομία. 

4. Σε περίπτωση διαγραφής ίππου στην εναρκτήρια 
διαδρομή του «ΣΚΟΡ Γκανιάν» ή και στην περίπτωση 
που η διαγραφή ανακοινωθεί πριν από την εκκίνηση της 
εναρκτήριας διαδρομής και αφορά οποιαδήποτε διαδρο¬ 
μή, ο στοιχηματίσας έχει τη δυνατότητα να ακυρώσει το 
στοίχημά του και να εισπράξει το ποσόν που αντιστοιχεί 
στο ακυρωθέν στοίχημα ή να στοιχηματίσει εκ νέου πριν 
από την εκκίνηση της εναρκτήριας του «ΣΚΟΡ Γ κανιάν» 
διαδρομής. Εάν δεν ενεργοποιήσει τη δυνατότητα αυτή 
το ποσόν αυτό μεταφέρεται στον πρώτο ίππο που έχουν 
στοιχηματισθεί τα περισσότερα χρήματα σε «απλούν 
Γκανιάν». Επίσης σε περίπτωση διαγραφής ίππου σε 
οποιαδήποτε διαδρομή μετά την εναρκτήρια, το ποσόν 

μεταφέρεται στον πρώτο ίππο που έχουν στοιχηματισθεί 
τα περισσότερα χρήματα σε «απλούν Γκανιάν». 

5. Σε περίπτωση ματαίωσης ή ακύρωσης μιας ιππο¬ 
δρομίας (εναρκτήριας, ενδιάμεσης, τελικής) ή και πε¬ 
ρισσοτέρων ιπποδρομιών οι οποίες συμμετέχουν στη 
διενέργεια του «ΣΚΟΡ ΓΚΑΝΙΑΝ» πληρώνονται οι νίκες 
στις ολοκληρωμένες ιπποδρομίες από τις προγραμμα- 
τισθείσες για τη διενέργεια του «ΣΚΟΡ ΓΚΑΝΙΑΝ». 

6. Ο υπολογισμός των αποδόσεων γίνεται αφού δι¬ 
αιρεθεί το καθαρό στοίχημα (το 80%) δια του αριθμού 
των κερδιζόντων μονάδων ή δελτίων, αναγομένων στη 
βασική τιμή μονάδος στοιχηματισμού κάθε στοιχήματος 
«ΣΚΟΡ ΓΚΑΝΙΑΝ» χωριστά (ΣΚΟΡ 4, 6 και 9), όπως αυτή 
θα καθορίζεται με απόφαση του ΔΣ του ΟΔΙΕ. 

7. Σε περίπτωση ταυτόχρονης άφιξης στην πρώτη 
θέση σε μία ή περισσότερες ιπποδρομίες κερδίζουν 
τα δελτία που περιέχουν έναν τουλάχιστον από τους 
ταυτόχρονα αφιχθέντες ίππους της ιπποδρομίας με τον 
νικητή ίππο της άλλης ιπποδρομίας κ.ο.κ. Οι διατάξεις 
περί ομοσταύλων ισχύουν και για το ΣΚΟΡ Γ κανιάν. 

8. Στα δελτία (αποδείξεις πληρωμής) χάριν συντομίας 
το Στοίχημα θα αναφέρεται με τα αρχικά ΣΚ 4 ή ΣΚ 
6 ή ΣΚ 9. 

9. Με απόφασή του το Δ.Σ. του ΟΔΙΕ μπορεί να εντάξει 
στο Αμοιβαίο Στοίχημα ΣΚΟΡ και άλλα Στοιχήματα που 
προβλέπονται στο παρόντα Κανονισμό. Με την ίδια από¬ 
φαση θα καθορίζονται και οι λεπτομέρειες οργάνωσης 
και λειτουργίας τους σύμφωνα και με τις Γενικές και 
οικείες Διατάξεις του παρόντος Κανονισμού. 

Άρθρο 21 

Λαχειοφόρο Αμοιβαίο Στοίχημα (Σουηπστέηκ) 

1. Το Λαχειοφόρο Αμοιβαίο Στοίχημα (δννβθρεία^β) δι- 
ενεργείται κατά τη διοργάνωση του Ντέρμπι και αφορά 
μόνο τη συγκεκριμένη ιπποδρομία αυτού, μπορεί δε να 
διενεργείται και σε άλλες κορυφαίες ιπποδρομιακές ημέ¬ 
ρες του έτους, με απόφαση του Διοικητικού Συμβουλίου 
του ΟΔΙΕ, που θα ορίζει και την ιπποδρομία στην οποία 
θα αφορά, καθώς και τους όρους διεξαγωγής του. 

2. Από το σύνολο της αξίας των ακαθαρίστων εισπρά¬ 
ξεων του Σουηπστέηκ, αφαιρείται ποσοστό 40% σύμφωνα 
με το άρθρο 4 παρ. 3 του α.ν. 598/1968 - ή όσο με βάση τις 
εκάστοτε ισχύουσες διατάξεις ορίζεται - και το υπόλοιπο 
ποσό αποδίδεται διανεμόμενο σε όσους κέρδισαν. 

ΜΕΡΟΣ ΤΕΤΑΡΤΟ - Έλεγχος Αμοιβαίων Στοιχημάτων 

κ.λπ. διατάξεις 
Άρθρο 22 

Εποπτεία Λειτουργίας Αμοιβαίων Στοιχημάτων 

1. Την εποπτεία της λειτουργίας των αμοιβαίων στοι¬ 
χημάτων και όσον αφορά στην τήρηση γενικά του πα¬ 
ρόντος Κανονισμού ασκεί η Κρατική Εποπτική Επιτροπή, 
σε συνεργασία με τις αρμόδιες υπηρεσίες του ΟΔΙΕ. 

2. Η Κρατική Εποπτική Επιτροπή (Κ.Ε.Ε.) συγκροτείται με 
απόφαση του Υπουργού Δημόσιας Τάξης και αποτελείται 
από τρεις (3) εκπροσώπους του Υπουργείου Δημόσιας 
Τάξης, έναν (1) εκπρόσωπο της Γενικής Γραμματείας 
Αθλητισμού και έναν (1) εκπρόσωπο του Υπουργείου Οι¬ 
κονομικών. Με την ίδια απόφαση ορίζονται ο Πρόεδρος 
αυτής, τα αναπληρωματικά μέλη και ο Γραμματέας της, 
ενώ επίσης καθορίζεται το πλαίσιο λειτουργίας της. Οι 
εκπρόσωποι προτείνονται από τους οικείους φορείς. 

3. Η Κ.Ε.Ε. μπορεί να επεμβαίνει σε κάθε περίπτωση 
παράβασης του παρόντος Κανονισμού και να αποφαί- 
νεται για κάθε θέμα γενικού ή ειδικού ενδιαφέροντος 
ως προς τη λειτουργία των αμοιβαίων στοιχημάτων, σε 
συνεργασία με τις αρμόδιες υπηρεσίες του ΟΔΙΕ. 


4. Για την άμεση παρακολούθηση της τήρησης του 
παρόντος Κανονισμού συνιστάται στο χώρο του Ιππο¬ 
δρόμου Γραφείο Κρατικού Ελέγχου, στο οποίο προΐ- 
σταται μέλος της Κ.Ε.Ε. που ορίζεται από τον Πρόεδρο 
αυτής, το δε αναγκαίο υποστηρικτικό προσωπικό γίαυτό 
διατίθεται από το Υπουργείο Δημόσιας Τάξης. 

5. Η αμοιβή των μελών της Κ.Ε.Ε. και του προσωπικού 
του Κρατικού Ελέγχου και η διαδικασία καταβολής της 
καθορίζεται με απόφαση του Υπουργού Δημόσιας Τάξης, 
μετά από πρόταση του Επικουρικού Ταμείου Υπαλλήλων 
Αστυνομίας Πόλεων (ΕΤΥΑΠ), και καταβάλλεται στο τέ¬ 
λος κάθε μήνα, σε βάρος των κλασματικών υπολοίπων 
του άρθρου 24 του παρόντος. 

6. Τα μέλη της Κ.Ε.Ε. υπέχουν μόνο υπηρεσιακή ευθύνη 
για τις ενέργειες και αποφάσεις τους στο πλαίσιο της 
εποπτικής τους αρμοδιότητας. 

Άρθρο 23 

Ενημέρωση του κοινού 

1. Σε κάθε ιπποδρομία απεικονίζονται στους ηλεκτρονικούς 
πίνακες του Ιπποδρόμου οι πιθανές και οι οριστικές αποδό¬ 
σεις όλων των διενεργουμένων αμοιβαίων στοιχημάτων. 

2. Σε κάθε ιπποδρομία και πριν τη διεξαγωγή της 
αναγγέλλονται μέσω μεγαφώνων τα στοιχεία που αφο¬ 
ρούν τους ίππους, τους αναβάτες τα βάρη και γενικά 
τα στοιχεία του Επισήμου Προγράμματος. 

Άρθρο 24 

Κεφάλαιο κλασματικών υπολοίπων αποδόσεων 
και αποδόσεων ανεξαργύρωτων δελτίων 

1. Ο ΟΔΙΕ υποχρεούται μέσα στον επόμενο μήνα να 
αποστέλλει στην Κ.Ε.Ε. πίνακα, στον οποίο να εμφαίνο- 
νται τα χρηματικά ποσά από τη διαχείριση των Αμοι¬ 
βαίων Στοιχημάτων από τις ιπποδρομίες του προηγού¬ 
μενου μήνα που προέρχονται από: 

α) Τα κλασματικά υπόλοιπα που προκύπτουν κατά 
τον υπολογισμό των αποδόσεων των αμοιβαίων Στοι¬ 
χημάτων. Και 

β) Την αξία των κερδισμένων δελτίων που δεν εξαρ¬ 
γυρώθηκαν. 

2. Από το χρηματικό κεφάλαιο που συγκεντρώνεται 
σύμφωνα με τα οριζόμενα στην προηγούμενη παρά¬ 
γραφο εκπίπτουν: 

α. Τα προκύπτοντα αρνητικά υπόλοιπα κατά τον υπο¬ 
λογισμό των αποδόσεων. 

β. Το κατά τις προβλέψεις του παρόντος Κανονισμού 
αναγκαίο ποσόν για την αμοιβή της Κ.Ε.Ε. και του βοη¬ 
θητικού προσωπικού του Κρατικού Ελέγχου. 

γ. Ποσοστό δέκα τοις εκατό (10%) από το εναπομείναν 
υπόλοιπο των ανεξαργύρωτων κερδισμένων δελτίων 
υπέρ του Ταμείου Πρόνοιας και Επικουρικής Ασφαλίσε- 
ως Προσωπικού Ιπποδρομιών -ΤΑΠΕΑΠΙ (άρθρο 3 παρ. 
7 του ν. 2276/1940). 

3. Το απομένον υπόλοιπο του παραπάνω χρηματικού 
κεφαλαίου αποτελεί πόρο του Ε.Τ.Υ.Α.Π (άρθρο 8 του 
ν. 1593/1950) και κατατίθεται μέχρι το τέλος του επόμενου 
μήνα στην Εθνική Τράπεζα της Ελλάδος σε πίστωση του 
υφιστάμενου σ’ αυτή σχετικού λογαριασμού του ΕΤΥΑΠ. 

Άρθρο 25 
Λοιπές Διατάξεις 

Από τη θέση σε ισχύ του παρόντος Κανονισμού, παύει 
να ισχύει κάθε προηγούμενος Κανονισμός που ρυθμίζει 
παρόμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 




